Комисија за избор чланова Радног тела за праћење примене Локалног антикорупцијског плана општине Владичин Хан, на основу овлашћења наведених у Решењу Скупштине општине о именовању Комисије за избор чланова Радног тела за праћење примене Локалног антикорупцијског плана општине Владичин Хан бр**.** 06-115/9/17-IV/04 од 09.07.2017. године, као и на основу Локалног антикорупцијског плана општине Владичин Хана број 06-107/1/17-IV/04 oд 25.06.2017. године упућује:

**ЈАВНИ ПОЗИВ ЗА ДОСТАВЉАЊЕ ПРИЈАВА ЗА ЧЛАНСТВО У Радном телу за праћење примене Локалног антикорупцијског плана општине Владичин Хан**

Позивају се грађани општине Владичин Хана да доставе кандидатуре за чланство у Радном телу за праћење примене Локалног антикорупцијског плана општине Владичин Хан. Свака појединачна пријава би требало да задовољи следеће услове:

* – Да пунолетно лице које подноси кандидатуру има место пребивалишта на територији Општине Владичин Хана;
* – Да лице које подноси кандидатуру није осуђивано или да се не води судски поступак за дела која се односе на корупцију;
* –  Да потенцијално чланство у Радном телу кандидата није у сукобу са одредбама Закона о Агенцији за борбу против корупције;
* – Да кандидат за чланство у Радном телу својим досадашњим деловањем/функцијом није кршио или не крши одредбе Закона о Агенцији за борбу против корупције;
* – Да лице које подноси кандидатуру није носилац неке функције у политичкој партији;
* – Да лице које подноси кандидатуру није носилац функција у институцијама и/или предузећима, организацијама и медијима на које се долази именовањем од стране локалних или републичких органа, или  су исте директни корисници локалног/републичког буџета;

Грађани који подносе кандидатуру за чланство у Радном телу за праћење примене Локалног антикорупцијског плана општине Владичин Хан би требало да доставе Комисији за за избор чланова Радног тела следећу документацију:

* Попуњен формулар пријаве у одговарајућој форми (у прилогу Јавног позива, доступан на званичној интернет презентацији Општине;
* Биографију подносиоца пријаве (у слободној форми);
* Потврду надлежног Суда да подносилац пријаве није осуђиван;
* Мотивационо писмо које садржи обавезне одговоре на следећа питања: *Шта вас мотивише да се ангажујете у Радном телу за праћење примене Локалног антикорупцијског плана општине Владичин Хан? Како видите политику борбе против корупције у нашем друштву и шта бисте сугерисали у вези са тим?  Како лично можете допринети решавању проблема корупције у друштву?*

Од кандитата се очекује висок степен мотивисаности, знање из области борбе против корупције, способност реалног сагледавања ситуације, аналитичност, темељитост у раду, самосталност и непристрасност.

**Поступак селекције пристиглих пријава:**

Комисија за избор чланова Радног тела ће у року од 7 дана од дана завршетка јавног позива:

* Селектовати пристигле пријаве и изабрати оне које испуњавају опште и формалне услове за чланство у Радном телу;
* Контактирати подносиоце пријава који испуњавају опште и формалне услове за чланство у Радном телу и интервјуисати кандидате (познавање области борбе против корупције и решавање етичких дилема).
* На основу резултата показаних у другом кругу, бира се пет (5) чланова Радног тела за праћење примене Локалног антикорупцијског плана општине Владичин Хан.

Комисија за избор чланова Радног тела ће у року од 15 дана од дана завршетка јавног позива објавити коначну ранг листу пристиглих пријава и предлог састава Радног тела доставити Скупштини општине на усвајање.

Образац јавног позива, формулар пријаве и остала документа која се односе на рад Комисије се могу преузети са званичног сајта општине Владичин Хан, на коме ће бити објављене и све одлуке Комисије.

**Рок за достављање пријава је 14. август 2017. године.**

Попуњене обрасце пријава у затвореној, запечаћеној коверти са јасном назнаком

**“ЗА ЈАВНИ ПОЗИВ ЗА ЧЛАНСТВО У Радном телу за праћење примене Локалног антикорупцијског плана општине Владичин Хан”  НЕ ОТВАРАТИ ПРЕ ЗАСЕДАЊА КОМИСИЈЕ**

предати лично или послати поштом на следећу адресу:

Општина Владичин Хан

Светосавска 1, 17510 Владичин Хан.

Председник Комисије

Александар Стојилковић